Urheiluvuosi 2021

Urheiluvuosi 2021 käsittelee vuoden 2021 merkittäviä uutisia ja tapahtumia urheilussa.

 Olympialaiset 

 Tokion kesäolympialaisten järjestelytoimikunnan puheenjohtaja Yoshirō Mori erosi tehtävästään helmikuussa aiheutettuaan kohua seksistisillä kommenteillaan, ja hänen tilalleen valittiin Seiko Hashimoto. Kilpailut järjestettiin 23.7.–8.8.2021 vuosi alkuperäisesti aiotun ajankohdan jälkeen. Koronaviruspandemian vuoksi kisoihin ei päästetty paikan päälle katsojia. Menestyneimmät maat olivat 39 kultamitalia saanut Yhdysvallat, 38 kultaa saanut Kiina ja 27 kullan Japani. Kaikkiaan mitaleille ylsi 93 maata, joista 65 maata sai vähintään yhden kultamitalin.

 Alppihiihto 

 Maailmanmestaruuskilpailut 9.–21.2. Cortina d’Ampezzossa, Italiassa. Kisaohjelmaan kuului kolmetoista kilpailua. Itävalta voitti viisi kultamitalia. Sveitsi saavutti yhteensä yhdeksän mitalia, yhden Itävaltaa enemmän. Mitaleille ylsi kymmenen maata. Kahden henkilökohtaisen kultamitalin voittajia olivat itävaltalaiset Vincent Kriechmayr ja Katharina Liensberger, sveitsiläinen Lara Gut-Behrami sekä ranskalainen Mathieu Faivre. Norjalainen Sebastian Foss Solevåg voitti kaksi kultaa, joista toisen joukkuekilpailusta.
 Maailmancupkaudella 2020–2021 miesten kokonaiskilpailun voitti Ranskan Alexis Pinturault 167 pisteen erolla Sveitsin Marco Odermattiin ja naisten kokonaiskilpailun Slovakian Petra Vlhová 160 pisteen erolla Sveitsin Lara Gut-Behramiin.

 Amerikkalainen jalkapallo 

 Super Bowl LV 7.2. Tampassa, Yhdysvalloissa. Tampa Bay Buccaneers voitti Kansas City Chiefsin 31–9, ja siitä tuli ensimmäinen kotikentällään Super Bowlin voittanut joukkue. Buccaneersin pelinrakentaja Tom Brady sai ennätyksellisen seitsemännen Super Bowl -voittonsa ja hänet valittiin viidennen kerran Super Bowlin arvokkaimmaksi pelaajaksi.

 Ampumahiihto 

 Maailmanmestaruuskilpailut 9.–21.2. Pokljukassa, Sloveniassa. Kisaohjelmaan kuului kaksitoista kilpailua. Norja voitti seitsemän kultamitalia ja kaikkiaan 14 mitalia. Mitaleille ylsi yhdeksän maata. Tiril Eckhoff ja Sturla Holm Lægreid voittivat kumpikin neljä kultamitalia, joista kaksi henkilökohtaisilta matkoilta. Eckhoff sai yhteensä kuusi mitalia.
 Maailmancupin 2020–2021 kokonaiskilpailun voitti miesten sarjassa norjalainen Johannes Thingnes Bø 13 pisteen erolla maanmieheensä Sturla Holm Lægreidiin ja naisten sarjassa norjalainen Tiril Eckhoff 189 pisteen erolla saman maan Marte Olsbu Røiselandiin.

 Autourheilu 

 Rallin maailmanmestaruuskausi alkoi 21.–24.1. ajetulla Monte Carlon rallilla ja päättyi marraskuussa ajettuun Monzan ralliin. Ranskalainen Toyota-kuljettaja Sébastien Ogier voitti uransa kahdeksannen maailmanmestaruuden. Toyota voitti tallien maailmanmestaruuden.
 Formula 1:n maailmanmestaruuskausi päättyi 12.12. Abu Dhabin Grand Prix'ssa, jonka voittoon viimeisen kierroksen ohituksella ajanut Red Bull -tallin kuljettaja Max Verstappen voitti maailmanmestaruuden kahdeksan pisteen erolla Mercedes-kuljettaja Lewis Hamiltoniin. Kolmanneksi MM-sarjassa sijoittui toinen Mercedes-kuljettaja Valtteri Bottas. Mercedes voitti tallien maailmanmestaruuden.

 Baseball 

 MLB:n mestaruuden voitti Atlanta Braves, joka oli World Seriesissä Houston Astrosia parempi otteluvoitoin 4–2. Loppuotteluiden arvokkaimmaksi pelaajaksi valittiin Bravesin kuubalainen takakenttämies Jorge Soler.Tikander, s. 187, 217

 Biljardi 

 Snookerin maailmanmestaruusturnaus 17.4.–3.5. Sheffieldissä, Englannissa. Mark Selby voitti loppuottelussa Shaun Murphyn 18–15 ja sai uransa neljännen maailmanmestaruuden.Tikander, s. 102, 218

 Curling 

 Miessten maailmanmestaruuskilpailut 2.–11.4. Calgaryssa, Kanadassa. Kultaa voitti kolmannen peräkkäisen kerran Ruotsi, hopeaa sai Skotlanti ja pronssille sijoittui Sveitsi.Tikander, s. 93, 219
 Naisten maailmanmestaruuskilpailut 30.4.–9.5. Calgaryssa, Kanadassa. Kultaa voitti Sveitsi, hopeaa sai venäläisjoukkue ja pronssille sijoittui Yhdysvallat.Tikander, s. 103, 219
 Sekaparien maailmanmestaruuskilpailut 17.–23.5. Aberdeenissa, Skotlannissa. Kultaa voitti Skotlanti, hopeaa sai Norja ja pronssille sijoittui Ruotsi.Tikander, s. 110, 220
 Sekajoukkueiden maailmanmestaruuskilpailut oli tarkoitus järjestää lokakuussa Aberdeenissa, Skotlannissa mutta ne peruttiin.Tikander, s. 220
 Euroopan-mestaruuskilpailut 20.–27.11. Lillehammerissa, Norjassa. Sekä miesten että naisten sarjassa Skotlanti voitti kultaa ja Ruotsi sijoittui hopealle.Tikander, s. 194, 220

 Darts 

 PDC-liiton maailmanmestaruuskilpailut 15.12.2020–3.1.2021 Lontoossa, Isossa-Britanniassa. Gerwyn Price voitti maailmanmestaruuden ensimmäisenä walesilaisena. Loppuottelussa hän voitti skotlantilaisen Gary Andersonin lukemin 7–3.

 Freestylehiihto 

 Freestylehiihdon maailmanmestaruuskilpailut käytiin kolmessa eri maassa, 10.–13.2. Ruotsin Idressä, 8.–11.3. Kazakstanin Almatyssa ja 10.–16.3. Yhdysvaltain Aspenissa. Alkuperäinen isäntämaa oli Kiina, mutta maan koronarajoitusten vuoksi kisat siirrettiin sieltä pois.Tikander, s. 69–70, 223

 Golf 

 Masters-turnaus 8.–11.4. Augustassa. Hideki Matsuyama voitti ensimmäisenä japanilaismiehenä major-turnauksen. Ensimmäistä major-turnaustaan pelannut yhdysvaltalainen Will Zalatoris hävisi hänelle yhdellä lyönnillä.
 PGA Championship 20.–23.5. Kiawah Islandissa, Etelä-Carolinassa. Yhdysvaltalainen Phil Mickelson voitti kahden lyönnin erolla maanmieheensä Brooks Koepkaan ja eteläafrikkalaiseen Louis Oosthuizeniin. Mickelsonista tuli 50-vuotiaana kaikkien aikojen vanhin major-voittaja.
 Yhdysvaltain avoin turnaus 17.–20.6. San Diegossa. Espanjalainen Jon Rahm voitti yhden lyönnin erolla Louis Oosthuizeniin.
 Britannian avoin turnaus 15.–18.7. Sandwichissa. Yhdysvaltalainen Collin Morikawa voitti kahden lyönnin erolla maanmieheensä Jordan Spiethiin.
 Ryder Cup 24.–26.9. Havenissa, Wisconsinissa, Yhdysvalloissa. Yhdysvallat voitti Euroopan joukkueen pistein 19–9.
 Solheim Cup 4.–6.9. Toledossa, Ohiossa, Yhdysvalloissa. Eurooppa voitti Yhdysvaltain joukkueen pistein 15–13.

 Hiihtosuunnistus 

 Maailmanmestaruuskilpailut 24.–28.2. Käärikussa, Virossa. Ohjelmaan kuului kolme miesten ja kolme naisten lajia sekä sekaparien sprinttiviesti. Virolainen Daisy Kudre voitti kaksi kultaa sekä saavutti yhden hopean ja yhden pronssin. Viron lisäksi kahteen kultamitaliin ylsivät Norja ja venäläisten urheilijoiden joukkue.

 Jalkapallo 

 Eurooppa-liigan loppuottelu 26.5. Gdańskissa, Puolassa. Espanjalainen Villarreal voitti englantilaisen Manchester Unitedin rangaistuspotkukilpailussa maalein 11–10 tilanteen oltua tasan 1–1 varsinaisen peliajan ja jatkoajan jälkeen.
 Mestarien liigan loppuottelu 29.5. Portossa, Portugalissa. Englantilaisjoukkueiden kohtaamisessa Chelsea voitti Manchester Cityn 1–0 Kai Havertzin tekemällä maalilla. Mestaruus oli Chelsean toinen.
 Euroopan-mestaruuskilpailut 11.6.–11.7. Isäntäkaupunkeja oli yksitoista ympäri Eurooppaa. Mestaruuden voitti Italia, hopealle sijoittui loppuottelun rangaistuspotkukilpailussa maalein 3–2 (varsinainen peliaika ja jatkoaika päättyivät 1–1) hävinnyt, kotikentällään pelannut Englanti, ja kolmannen sijan jakoivat välierien häviäjäjoukkueet Espanja ja Tanska. Kisojen parhaana pelaajana palkittiin Italian maalivahti Gianluigi Donnarumma. Parhaat maalintekijät olivat viisi maalia tehneet Portugalin Cristiano Ronaldo ja Tšekin Patrik Schick.
 Tokion olympialaisissa miesten kultaa voitti toisen peräkkäisen kerran Brasilia, joka voitti loppuottelussa Espanjan jatkoajalla 2–1. Naisten loppuottelussa Kanada voitti Ruotsin rangaistuspotkukilpailun jälkeen 1–1, 3–2.

 Jousiammunta 

 Tauluammunnan maailmanmestaruuskilpailut 20.–26.9. Yanktonissa, Yhdysvalloissa. Eteläkorealaiset voittivat kaikki viisi tähtäinjousen mestaruutta ja Kim Woo-jin oli voittamassa niistä kolmea. Taljajousen viidestä mestaruudesta kolme meni Kolumbiaan, joita kaikkia oli voittamassa Sara López.Tikander, s. 238

 Judo 

 Maailmanmestaruuskilpailut 6.–13.6. Budapestissa, Unkarissa. Kisojen 15 mestaruudesta Japani voitti kuusi, muun muassa sekajoukkuekilpailun. Raskaimpien luokkien mestarit olivat Kokoro Kageura ja Sarah Asahina.Tikander, s. 240–241

 Jääkiekko 

 Miesten maailmanmestaruuskilpailut 21.5.–6.6. Riiassa, Latviassa. Turnauksen toinen isäntä oli alun perin Valko-Venäjä, mutta tammikuussa IIHF otti siltä isännyyden pois kansainvälisen yhteisön painostettua tähän Valko-Venäjällä tapahtuneiden ihmisoikeusloukkausten vuoksi. Kanada voitti loppuottelussa Suomen jatkoerässä 3–2. Kanada oli hävinnyt alkulohkonsa kolme ensimmäistä ottelua ja pääsi lopulta jatkoon muiden pelaamien otteluiden päätyttyä sille suosiollisesti. Pronssiottelussa Yhdysvallat voitti Saksan 6–1. Pistepörssin ykkönen oli Kanadan Connor Brown (2+14=16). Kisojen parhaaksi pelaajaksi valittiin Kanadan Andrew Mangiapane.Tikander, s. 116, 242–243
 Naisten maailmanmestaruuskilpailut 20.–31.8. Calgaryssa, Kanadassa. Kanada voitti loppuottelussa Yhdysvallat jatkoerässä 3–2 Marie-Philip Poulinin tehdessä ratkaisumaalin. Pronssiottelussa Suomi voitti Sveitsin 3–1. Pistepörssin ykkönen oli Kanadan Mélodie Daoust (6+6=12), ja hänet valittiin kisojen parhaaksi pelaajaksi.Tikander, s. 168, 245
 Nuorten maailmanmestaruuskilpailut 25.12.2020–5.1.2021 Edmontonissa, Kanadassa. Loppuottelussa Yhdysvallat voitti Kanadan 2–0. Pronssia sai Suomi.
 NHL-kausi 2020–2021 alkoi edellisen kauden viivästymisen vuoksi vasta 13. tammikuuta ja runkosarjassa kukin joukkue pelasi vain 56 ottelua.Tikander, s. 62 Stanley Cupin voitti 7. heinäkuuta päättyneellä kaudella Tampa Bay Lightning, joka oli  loppuotteluissa Montreal Canadiensia parempi otteluvoitoin 4–1. Edmonton Oilersin Connor McDavid valittiin runkosarjan ja Tampa Bay Lightningin Andrei Vasilevski pudotuspelien arvokkaimmaksi pelaajaksi.Tikander, s. 129–130, 243–244

 Koripallo 

 Tokion olympialaisten miesten turnauksessa kultaa voitti neljännen peräkkäisen kerran Yhdysvallat. Se voitti loppuottelussa pistein 87–82 Ranskan, jolle se oli hävinnyt alkulohkossa. Australia sijoittui pronssille. Naisten turnauksessa Yhdysvallat voitti loppuottelussa Japanin 90–75 ja voitti seitsemännen peräkkäisen kultamitalinsa. Pelaajista Sue Bird ja Diana Taurasi voittivat kultaa viidennen kerran. Pronssia sai Ranska.
 3x3 oli Tokiossa ensimmäistä kertaa olympialaisten ohjelmassa. Miesten loppuottelussa Latvia voitti Venäjän olympiakomitean joukkueen 21–18. Pronssille sijoittui Serbia. Naisten loppuottelussa Yhdysvallat voitti Venäjän olympiakomitean joukkueen 18–15, ja pronssia sai Kiina.
 Naisten Euroopan-mestaruuskilpailut 17.–27.6. Espanjassa ja Ranskassa. Serbia voitti Valenciassa pelatussa loppuottelussa Ranskan pistein 63–54.
 NBA:n loppuotteluissa Milwaukee Bucks voitti Phoenix Sunsin otteluvoitoin 4–2 ja saavutti seurahistoriansa toisen mestaruuden 50 vuotta ensimmäisen jälkeen. Loppuotteluiden parhaana pelaajana palkittiin Milwaukeen Giannis Antetokounmpo. Runkosarjan parhaana pelaajana palkittiin Denver Nuggetsin Nikola Jokić.

 Käsipallo 

 Tokion olympialaisissa miesten kultaa voitti Ranska, jolle Tanska hävisi loppuottelussa 25–23. Pronssia sai Espanja. Naisten turnauksessa Ranska voitti kultaa, loppuottelun maalein 30–25 hävinnut Venäjän olympiakomitean joukkue sai hopeaa ja Norja sijoittui pronssille.
 Miesten maailmanmestaruuskilpailut 13.–31.1. Egyptissä. Tanska saavutti toisen peräkkäisen maailmanmestaruuden voittamalla Kairossa pelatussa loppuottelussa Ruotsin 26–24. Pronssiottelussa Espanja voitti Ranskan 35–29. Turnauksen arvokkaimmaksi pelaajaksi valittiin Tanskan Mikkel Hansen.
 Naisten maailmanmestaruuskilpailut 1.–19.12. Espanjassa. Norja saavutti neljännen maailmanmestaruutensa voittamalla Granollersissa pelatussa loppuottelussa Ranskan 29–22. Pronssiottelussa Tanska voitti Espanjan 35–28. Turnauksen arvokkaimmaksi pelaajaksi valittiin Norjan Kari Brattset Dale.

 Lentopallo 

 Tokion olympialaisten miesten loppuottelussa Ranska voitti Venäjän olympiakomitean joukkueen 3–2. Pronssia sai Argentiina. Naisten turnauksessa Yhdysvallat voitti kultaa, loppuottelun erin 3–0 hävinnyt Brasilia sai hopeaa ja Serbia sijoittui pronssille.
 Naisten Euroopan-mestaruuskilpailut 18.8.–4.9. Serbiassa, Bulgariassa, Kroatiassa ja Romaniassa. Italia saavutti kolmannen mestaruutensa voittamalla Belgradissa pelatussa loppuottelussa Serbian 3–1. Turkki voitti pronssiottelussa Alankomaat 3–0. Turnauksen arvokkaimmaksi pelaajaksi valittiin Italian Paola Egonu.
 Miesten Euroopan-mestaruuskilpailut 1.–19.9. Puolassa, Suomessa, Tšekissä ja Virossa. Italia saavutti seitsemännen mestaruutensa voittamalla Katowicessa pelatussa loppuottelussa Slovenian 3–2. Puola voitti pronssiottelussa Serbian 3–0. Turnauksen arvokkaimmaksi pelaajaksi valittiin Italian Simone Giannelli.

 Lumilautailu 

 Lumilautailun maailmanmestaruuskilpailut käytiin kolmessa eri maassa, 9.–11.2. Ruotsin Idressä, 1.–2.3. Slovenian Roglassa ja 10.–16.3. Yhdysvaltain Aspenissa. Alkuperäinen isäntämaa oli Kiina, mutta maan koronarajoitusten vuoksi kisat siirrettiin sieltä pois.Tikander, s. 69–70, 260

 Pikaluistelu 

 Matkakohtaiset maailmanmestaruuskilpailut 11.–14.2. Heerenveenissä, Alankomaissa. Ruotsalainen Nils van der Poel luisteli 10 000 metrillä maailmanennätyksen 12.32,95 ja voitti kultaa myös 5 000 metrillä.
 Euroopan-mestaruuskilpailut 16.–17.1. Heerenveenissä, Alankomaissa. Alankomaat voitti kaikki neljä mestaruutta. Yleisluistelun mestarit olivat Patrick Roest ja Antoinette de Jong sekä sprinttimatkojen Thomas Krol ja Jutta Leerdam.

 Pohjoismaiset hiihtolajit 

 Maailmanmestaruuskilpailut 23.2.–7.3. Oberstdorfissa, Saksassa. Menestynein maa oli Norja, joka voitti 13 kultamitalia ja yhteensä 31 mitalia. Norjalaishiihtäjistä Therese Johaug voitti neljä kultamitalia. Johannes Høsflot Klæbo voitti kolme kultamitalia ja tuli lisäksi 50 kilometrin hiihdossa ensimmäisenä maaliin  mutta hänet hylättiin loppusuoralla tapahtuneen estämisen vuoksi.
 Tour de Ski 1.–10.1. Sveitsissä ja Italiassa. Miesten kiertueen voitti venäläinen Aleksandr Bolšunov ja naisten yhdysvaltalainen Jessie Diggins. Norjalaiset eivät osallistuneet kiertueelle. Osakilpailuja oli kahdeksan, ja ne kilpailtiin Sveitsin Val Müstairissa sekä Italian Toblachissa ja Val di Fiemmessä.
 Keski-Euroopan mäkiviikko 28.12.2020–6.1.2021 Saksassa ja Itävallassa. Puolan Kamil Stoch voitti kaksi viimeistä osakilpailua ja kokonaiskilpailun. Toiseksi yhteispisteissä sijoittui ensimmäinen osakilpailun voittanut saksalainen Karl Geiger ja kolmanneksi Garmisch-Partenkirchenin osakilpailun voittanut puolalainen Dawid Kubacki.
 Maastohiihdon maailmancupkausi 2020–2021 päättyi 13.–14.3. Engadinissa, Sveitsissä. Miesten kokonaiskilpailun voitti venäläinen Aleksandr Bolšunov kerättyään yli kaksinkertaisen määrän pisteitä toiseksi sijoittuneeseen maanmieheensä Ivan Jakimuškiniin verrattuna. Naisten kokonaiskilpailun ykkönen oli yhdysvaltalainen Jessica Diggins 268 pisteen erolla venäläiseen Julija Stupakiin.

 Purjehdus 

 America’s Cup maaliskuussa Uudessa-Seelannissa. Isäntämaan Emirates Team New Zealand puolusti mestaruuttaan menestyksekkäästi voittamalla italialaisen Luna Rossa Prada Pirellin lähtövoitoin 7–3.

 Pyöräily 

 Italian ympäriajo 8.–30.5. Kilpailun voitti Kolumbian Egan Bernal 1.29 minuutin erolla Italian Damiano Carusoon ja 4.15 minuutin erolla britti Simon Yatesiin.Tikander, s. 103, 112, 284
 Ranskan ympäriajo 26.6.–18.7. Kilpailun voitti toisen peräkkäisen kerran Slovenian Tadej Pogačar 5.20 minuutin erolla Tanskan Jonas Vingegaardiin ja 7.03 minuutin erolla Ecuadorin Richard Carapaziin.Tikander, s. 124, 134–135, 284
 Espanjan ympäriajo 14.8.–5.9. Kilpailun voitti kolmannen peräkkäisen kerran Slovenian Primož Roglič 4.42 minuutin erolla Espanjan Enric Masiin ja 7.40 minuutin erolla Australian Jack Haigiin.Tikander, s. 161, 171, 284
 Maantiepyöräilyn maailmanmestaruuskilpailut 19.–26.9. Belgiassa. Maantieajon maailmanmestaruuden voittivat Ranskan Julian Alaphilippe ja Italian Elisa Balsamo. Aika-ajon nopeimmat olivat Italian Filippo Ganna ja Alankomaiden Ellen van Dijk. Sekajoukkueiden viestin voitti Saksa.Tikander, s. 176–177, 283–284
 Ratapyöräilyn maailmanmestaruuskilpailut 20.–24.10. Roubaix'ssa, Ranskassa. Ohjelmassa oli sekä miehillä että naisilla 11 lajia. Mitalitilaston kärjessä olivat kuusi kultaa voittanut Saksa, viisi kultaa voittanut Alankomaat ja neljän kullan Italia. Urheilijoista kolmeen kultaan ylsivät Saksan Lea Friedrich ja Alankomaiden Harrie Lavreysen.Tikander, s. 284–285

 Pöytätennis 

 Maailmanmestaruuskilpailut 23.–29.11. Houstonissa, Yhdysvalloissa. Kiina voitti neljä mestaruutta ja Ruotsi yhden. Kaksinpelien mestarit olivat Fan Zhendong ja Wang Manyu.Tikander, s. 195, 287

 Raviurheilu 

 Prix d’Amérique 31.1. Pariisissa, Ranskassa. Sébastien Guaraton valmentama ja Björn Goopin ohjastama Face Time Bourbon voitti kilpailun toisen peräkkäisen kerran ja teki kilpailuennätysajan 10,8.
 Elitloppet 29.–30.5. Tukholmassa. Lämminveristen kilpailun voitti Örjan Kihlströmin ohjastama Don Fanucci Zet ja kylmäveristen Elitkampenin paras oli Tom Erik Solbergin ohjastama Odd Herakles.Tikander, s. 291

 Salibandy 

 Naisten maailmanmestaruuskilpailut 27.11.–5.12. Uppsalassa, Ruotsissa. Loppuottelussa Ruotsi voitti jatkoajalla Suomen 4–3. Pronssiottelussa Sveitsi voitti Tšekin 5–2. Turnauksen arvokkaimmaksi pelaajaksi valittiin Suomen Veera Kauppi.
 Miesten maailmanmestaruuskilpailut 3.–11.12. Helsingissä, Suomessa. Loppuottelussa Ruotsi voitti Suomen 6–4. Pronssiottelussa Tšekki voitti Sveitsin jatkoajalla 4–3.Tikander, s. 199, 293

 Sulkapallo 

 Maailmanmestaruuskilpailut 12.–19.12. Huelvassa, Espanjassa. Miesten kaksinpelin mestaruuden voitti singaporelainen Loh Kean Yew ja naisten kaksinpelin japanilainen Akane Yamaguchi. Japani sai toisen kultamitalinsa miesten nelinpelissä, ja muut kultamitalit menivät Kiinaan ja Thaimaahan.Tikander, s. 203, 300
 Sekajoukkueiden Sudirman Cup 26.9.–3.10. Vantaalla, Suomessa. Loppuottelussa Kiina voitti Japanin 3–1. Pronssille sijoittui Etelä-Korea.Tikander, 179, 301
 Miesten Thomas Cup 9.–17.10. Aarhusissa, Tanskassa. Loppuottelussa Indonesia voitti Kiinan 3–0. Kolmanneksi sijoittuivat Tanska ja Japani.Tikander, 182, 301
 Naisten Uber Cup 9.–17.10. Aarhusissa, Tanskassa. Loppuottelussa Kiina voitti Japanin 3–1. Kolmanneksi sijoittuivat Thaimaa ja Etelä-Korea.
 Euroopan-mestaruuskilpailut 27.4.–2.5. Kiovassa, Ukrainassa. Miesten kaksinpelin mestaruuden voitti tanskalainen Anders Antonsen ja naisten kaksinpelin espanjalainen Carolina Marín. Venäjä voitti kaksi nelinpelikultamitalia ja Bulgaria yhden.Tikander, s. 101, 300
 Sekajoukkueiden Euroopan-mestaruuskilpailut 16.–20.2. Vantaalla, Suomessa. Loppuottelussa Tanska voitti Ranskan 3–0.

 Suunnistus 

 Maailmanmestaruuskilpailut 3.–9.7. Tšekissä. Ohjelmassa oli yhdeksän lajia. Ruotsi voitti seitsemän kultaa sekä Norja ja Sveitsi yhden. Ruotsin Tove Alexandersson voitti ennätyksellisesti kultaa jokaisessa viidessä lajissaan, joista kolme oli henkilökohtaisia matkoja.
 Euroopan-mestaruuskilpailut 13.–16.5. Neuchâtelissa, Sveitsissä. Ohjelmassa oli viisi sprinttilajia, joissa Ruotsi voitti kolme kultaa ja Sveitsi kaksi. Ruotsin Tove Alexandersson voitti naisten molemmat henkilökohtaiset lajit.
 Tiomila oli tarkoitus kilpailla 1.–2.5. Valdemarsvikissa, Ruotsissa, mutta se peruttiin koronaviruspandemian vuoksi.Tikander, s. 302
 Jukolan viesti 21.–22.8. Rovaniemellä, Suomessa. Miesten Jukolan voitti ruotsalainen Stora Tuna OK, jonka joukkueessa oli neljä Svenskin veljestä. Naisten Venlojen viestissä ruotsalaisseurat ottivat kolmoisvoiton, ykkösenä Alfta-Ösa OK.Tikander, s. 163–164, 302

 Taitoluistelu 

 Taitoluistelun maailmanmestaruuskilpailut 22.–28.3. Tukholmassa, Ruotsissa. Maailmanmestaruuden voittivat yhdysvaltalainen Nathan Chen, venäläinen Anna Štšerbakova, pariluistelussa venäläiset Anastasija Mišina ja Aleksandr Galljamov sekä jäätanssissa venäläispari Viktorija Sinitsina / Nikita Katsalapov.
 Taitoluistelun Euroopan-mestaruuskilpailut oli tarkoitus järjestää 25.–31.1. Zagrebissa, Kroatiassa, mutta ne peruttiin koronaviruspandemian vuoksi.
 Muodostelmaluistelun maailmanmestaruuskilpailut oli tarkoitus järjestää 9.–10.4. Zagrebissa, Kroatiassa, mutta ne peruttiin koronaviruspandemian vuoksi.

 Tennis 

 Australian avoin turnaus 8.–21.1. Melbournessa, Australiassa. Naisten kaksinpelin loppuottelussa japanilainen Naomi Ōsaka voitti yhdysvaltalaisen Jennifer Bradyn 2–0. Miesten kaksinpelin loppuottelussa serbialainen Novak Đoković saavutti yhdeksännen Australian-mestaruutensa voittamalla venäläisen Daniil Medvedevin 3–0.
 Ranskan avoin turnaus 30.5.–13.6. Pariisissa, Ranskassa. Kaksinpelien loppuotteluissa sijoittamaton Tšekin Barbora Krejčíková voitti Venäjän Anastasija Pavljutšenkovan 2–1 ja Novak Đoković Kreikan Stefanos Tsitsipasin 3–2 hävittyään kaksi ensimmäistä erää. Krejčíková voitti mestaruuden myös nelinpelissä.
 Wimbledonin turnaus 28.6.–11.7. Lontoossa, Englannissa. Kaksinpelien loppuotteluissa australialainen Ashleigh Barty voitti tšekkiläisen Karolína Plíškován 2–1 ja Novak Đoković italialaisen Matteo Berrettinin 3–1. Đokovićille mestaruus oli kuudes Wimbledonissa ja 20. Grand Slam -turnausvoitto, ja hän nousi Grand Slam -voittojen tilastossa Roger Federerin ja Rafael Nadalin kanssa jaetulle kärkipaikalle.
 Yhdysvaltain avoin turnaus 30.8.–12.9. New Yorkissa, Yhdysvalloissa. Naisten kaksinpelin loppuottelussa britti Emma Raducanu voitti kanadalaisen Leylah Fernandezin 2–0. Raducanusta tuli ensimmäisen karsintojen kautta Grand Slam -turnauksen mestaruuteen yltänyt pelaaja ja 44 vuoteen ensimmäinen Grand Slam -kaksinpeliturnauksen voittanut brittinainen. Miesten kaksinpelin loppuottelussa venäläinen Daniil Medvedev voitti Novak Đokovićin 3–0. Britti Joe Salisbury voitti sekä miesten nelinpelin että sekanelinpelin mestaruuden, ja yhdysvaltalainen Desirae Krawczyk voitti kauden kolmannen sekanelinpelin Grand Slam -tittelinsä.
 Tokion olympialaisissa sveitsiläinen Belinda Bencic voitti naisten kaksinpelin loppuottelussa tšekkiläisen Markéta Vondroušován 2–1 ja saksalainen Alexander Zverev miesten kaksinpelin loppuottelussa venäläisen Karen Hatšanovin 2–0.
 ATP Cup 2.–7.2. Melbournessa, Australiassa. Loppuottelussa Venäjä voitti Italian 2–0.
 Davis Cupin finaalit 25.11.–5.12. Loppuottelussa, joka pelattiin Madridissa, Espanjassa, Venäjä voitti Kroatian 2–0.

 Uinti 

 Tokion olympialaisissa Yhdysvallat voitti yksitoista ja Australia yhdeksän kultamitalia ratauinnissa. Yhdysvaltain Caeleb Dressel voitti viisi kultaa, joista kolme henkilökohtaisilla matkoilla. Australialainen Emma McKeon saavutti seitsemän mitalia, joista neljä oli kultaa ja kolme pronssia. Uimahypyissä Kiina voitti seitsemän kultaa kahdeksasta mahdollisesta.
 Lyhyen radan maailmanmestaruuskilpailut 16.–21.12. Abu Dhabissa, Yhdistyneissä arabiemiirikunnissa. Mitalitilaston ykkönen oli yhdeksän kultaa voittanut Yhdysvallat.Tikander, s. 311–312
 Pitkän radan Euroopan-mestaruuskilpailut 17.–23.5. Budapestissa, Unkarissa. Mitalitilaston ykkönen oli 20 kultaa voittanut Venäjä. Ratauinnissa paras oli 11 kultaa voittanut Iso-Britannia.Tikander, s. 312–313, 316
 Lyhyen radan Euroopan-mestaruuskilpailut 2.–7.11. Kazanissa, Venäjällä. Mitalitilaston ykkönen oli 11 kultaa voittanut Venäjä. Ruotsin Sarah Sjöström voitti vapaa- ja perhosuintimatkoilla neljä henkilökohtaista kultamitalia.Tikander, s. 313

 Yleisurheilu 

 Tokion olympialaisissa Yhdysvallat voitti seitsemän kultamitalia ja Italia viisi. Jamaikalainen pikajuoksija Elaine Thompson-Herah ja alankomaalainen kestävyysjuoksija Sifan Hassan voittivat kumpikin kaksi henkilökohtaista kultamitalia. Thompson-Herah voitti kolmannen kultamitalinsa viestissä ja Hassan sai yhden henkilökohtaisen pronssimitalin. Maailmanennätystä kohensivat miesten 400 metrin aitajuoksussa norjalainen Karsten Warholm (45,94), naisten samassa lajissa yhdysvaltalainen Sydney McLaughlin (51,46) ja naisten kolmiloikassa venezuelalainen Yulimar Rojas (15,67).
 Sisäratojen Euroopan-mestaruuskilpailut 4.–7.3. Toruńissa, Puolassa. Mitalitilaston ykkönen oli neljä kultamitalia voittanut Alankomaat. Kaikkiaan mitaleille ylsi 22 maata. Norjalainen keskimatkojen juoksija Jakob Ingebrigtsen voitti kaksi henkilökohtaista kultamitalia. Alankomaalainen Femke Bol voitti kultaa 400 metrin juoksussa ja 4 × 400 metrin viestissä.
 Ennen olympialaisia maailmanennätyksiä paransivat naisten 20 kilometrin maantiekävelyssä kiinalainen Yang Jiayu 20. maaliskuuta Huangshanissa aikaan 1.23.49, naisten 10 000 metrin juoksussa alankomaalainen Sifan Hassan 6. kesäkuuta Hengelossa aikaan 29.06,82 ja etiopialainen Letesenbet Gidey 8. kesäkuuta samassa paikassa aikaan 29.01,03,Tikander, s. 116–117 miesten kuulantyönnössä yhdysvaltalainen Ryan Crouser 18. kesäkuuta Eugenessa tulokseen 23,37,Tikander, s. 122 naisten 400 metrin aitajuoksussa Sydney McLaughlin 27. kesäkuuta Eugenessa aikaan 51,90Tikander, s. 124 ja miesten 400 metrin aitajuoksussa Karsten Warholm 1. heinäkuuta Oslossa aikaan 46,70.Tikander, s. 127 Ennätyksiä paranneltiin myös useissa maantiejuoksuissa ja naisten 2 000 metrin juoksussa.Tikander, s. 337–339

 Katso myös 

 Suomen urheilu 2021

 Lähteet 


 Viitteet 

*
Luokka:Urheiluvuodet